Aiemmin tapahtunutta…
Anna numerosi salakuuntelun varalta.
Illalliselleko? -Älä huoli. Ne eivät ole treffit.
Söin Jessin ja muiden kanssa. Se tuntui kuin…
Perheeltä? -En ole kokenut sellaista.
En ole maalannut enkä piirtänyt vuosiin.
Haluamme perheen. -Ja saamme sellaisen.
Nämä löydettiin hotellin mailta. -Rakentaminen voidaan keskeyttää.
Vakoilitte osakasta hankkiaksenne tietoja hänen perheestään. Otan lopputilin.
Kiitos paljon.
David, tahdotko ottaa Jessin aviovaimoksesi?
Tahdotko kunnioittaa, vaalia ja suojella häntä elämäsi loppuun asti?
David!
Hei, kulta.
Näitkö taas sitä unta? -Tällä kertaa maa nielaisi sinut.
Parempi se kuin lokkien sieppaus.
Kunpa häät olisivat jo ohi, jotta saisin taas nukuttua.
Tuon jokainen sulhanen haluaa kuulla.
Jerry Trask ei olekaan hassumpi. -Ihmiset muuttuvat.
Syömme tänään illallista. -Treffitkö?
Ei. Keskustelemme vain opintosuunnitelmasta illallisella.
Kouluttajina. -Katso kuitenkin, että hän maksaa.
Hei.
Häihin on vain viikko aikaa, mutta älkää seotko.
Eletään ihan normaalisti. Niin David ja minä teemme.
Viikon aikana ehtii hyvin hoitaa kaiken. Ei siis panikoida.
Kukaan ei panikoi! -Selvä.
Hän panikoi. -Valtavasti.
Huomenta. -Huomenta.
Kuulehan, Connor.
Kauanko olet pitänyt tuota samaa asukokonaisuutta?
Vaihdoin paidan -
tässä taannoin.
Se on oikein hyvä.
Connor nauttii, kun ei tarvitse tälläytyä töihin.
Totta, mutta on kulunut kolme viikkoa. -Kaksi ja puoli.
Arvostan apuasi, mutta pitäisikö sinun… -Suunnitella tulevaisuutta?
En muuta teekään.
Valvon yöt kattoon tuijottaen ja mietin ainoastaan sitä.
Tällaisina hetkinä on luonnollista olla hiukan allapäin.
Niin kai.
Se, mitä luulin unelmatyökseni,
paljastuikin käärmeitä kuhisevaksi kokoushuoneeksi.
Tarvitset halauksen. -En ole kahdeksanvuotias.
Etkö halua halausta?
Tavallaan haluan. -Tiedän.
Erinomaista.
Hienoa työtä.
Kumarrus parille.
Abby.
Tämä on hiukan edistyksellistä, mutta haluan nähdä taitosi.
Oikein hyvä. -Vaikuttavaa.
Olet myöhässä. Tässä on Evan. Hän harkitsee kurssille tuloa.
Mitä teet täällä? -Kokeilen uusia juttuja.
Jospa katselisit aluksi. -Opin nopeasti. Voin tulla heti mukaan.
Oletko ennen käynyt taekwondossa? -En, mutta osaan muita lajeja.
Olen opiskellut muay thaita, krav magaa, savatea. Perusjuttuja.
Sinähän voisit opettaa meitä. -Olen vain oppilas.
Harjoittelemme käsivarsitorjuntaa. Näytä mallia, Abby.
"Opettamalla oppii parhaiten." Eikö totta, mestari Amy?
Olet lukenut kirjani. -Hänen väkensä tutkii asioita.
Olen myös katsonut paljon videoita, joten olen perillä tästä.
Aloitetaan sitten. Abby.
Hienoa.
Muistakaa, että vielä ei sparrata.
Anteeksi. Vaistot.
Minun vuoroni. -Antaa tulla.
Oletko valmiina? -Valmiina.
Anteeksi, Evan. Luulin sinun kumartuvan.
Älä huoli. Tästedes teen niin. -Näytähän.
Aika siisti. Tämä on kohteliaisuus, mutta potkaiset kuin vihainen muuli.
Olen todella pahoillani. -Sanoit sen jo. Ei hätää.
Tunti oli näköjään tapahtumarikas. -Kysy häneltä.
En tehnyt sitä tahallani. -Ymmärrän.
Krav magassa kävi usein samoin. Hän toipuu nopeasti.
Hei sitten. -Hei!
Anteeksi. -Ei, se oli minun vikani.
Näytät aika vaaralliselta. -Totta.
Uusi harrastusko? -Joo. Aloitin vasta.
Niin tyttäret kuin äiti.
Potkiminen on varmasti nautinnollista. -Minäkin luulin niin.
En näköjään hallitse omia voimiani. -Minä en ryppyilisi sinulle.
Miten voit? Vieläkö stressi vaivaa?
Evan Kincaid tekee minut hulluksi. Saatoin aiheuttaa hänelle aivotärähdyksen.
Mielenkiintoinen bisnesstrategia.
Syy ei ollut oikeastaan minun. Olimme tunnilla…
Käykö Kincaid taekwondossa?
Hän ilmestyi samalle kurssille yhtäkkiä. Kuka tekee niin?
Kiintoisaa. -No, hän tekee sellaista jatkuvasti.
Hän on impulsiivinen, keskittymiskyvytön ja innostuu kaikesta uudesta.
Abby.
Onko päähäsi pälkähtänyt, että ehkä hän on kiinnostunut sinusta?
Ei, ei. Kyse ei ole siitä.
Vaikenen nyt. -Älä. Tykkään jutella kanssasi.
Minäkin tykkään jutella kanssasi. -Otetaan sitten uusiksi.
Lounaalla tai illallisella.
Treffeilläkö? -En tykkää lokeroida asioita.
Se olisi kivaa. -Hienoa.
Tarkista aikataulusi ja käske väkesi sopia tapaaminen.
Sen teen.
Ilmoittelen, joku tarvitsee potkaisua.
Selvä.
Hei, saisinko kahvin?
Bree O'Brien.
Emme voi törmätä jatkuvasti näin. -Luke. Mitä kuuluu?
Kuten voit päätellä harjasta, olen ylimmässä johtoportaassa.
Älä unohda rahvasta. -En.
Luin kirjasi viikonloppuna. -Niinkö?
Hankin kirjastokortin ja luin sen. Se oli loistava.
Kiitos.
Täällä varttuneena toki tunnistin heikosti naamioidut henkilöhahmot.
Miten perhe otti sen? -Naamiointi oli tosiaan heikkoa.
He toipuivat. -Bestselleriksi nousu varmasti auttoi.
En voi vieläkään uskoa sitä. -Minä voin.
Miten kurssi etenee? -En ole vielä aloittanut.
Hermostuttaa vähän. -Niinkö?
Esitä itsevarmaa. Loppu tulee kuin itsestään.
Niinkö arvelet? -Mitä minä tiedän? Pitelen harjaa.
Oletko kunnossa?
Katsopa, miten itsevarmasti vaihdan harjan moppiin. Nähdään.
Tässä. Oletko… -Kiitti.
Minäkin odotan yhteistyötämme. Kiitos paljon. Kuulemiin.
Jo neljäs soitto lievennyksestä. -Jonka Dilpher maksaa.
Joka pennin. -Olet ansainnut sen, isä.
Näytät hyvältä. Puit puvun housut. -Oli sen aika.
Denzer, Lewis & Phelps oli unelmatyösi.
Luulin niin.
Olisitko lähtenyt ilman tapaustani? -Toivottavasti.
Tapauksesi teki siitä paljon helpompaa.
Olen ylpeä, kun teit niin. -Kiitos.
Ai niin. Uskon, että menestyt hienosti omillasi.
Niin aion. Ensimmäiseksi etsin toimiston.
Mitä kiinteistöön tulee, älä unohda… -Sijainti on kaikki kaikessa.
Oikein.
Mikä on lempiromaanisi?
Anna Karenina ja All My Friends Are Going to Be Strangers.
Viisaasti valittu.
Jos saisit elää missä tahansa aikakaudessa, minkä valitsisit?
Nyt. Pidän nykyajasta.
Selvä.
Mistä bändistä tai musiikista pidät? -Kantrista.
Mitä? Todellako? -Todella.
Oletko ikinä kuunnellut hyvää kantria? -Onko sellaistakin?
Älä ole snobi.
Tule joskus Chesapeake Shoresiin. Siellä on pieni klubi nimeltä Bridge.
Siellä soitetaan kaikkea hyvää musiikkia, mutta erinomaista kantria.
Saatanpa kokeilla sitä.
Kävisikö ensi viikonloppuna? -Ei. Siskoni menee naimisiin.
Oikeastiko vai onko tuo tekosyy?
Oikeasti. Kuka keksisi tuollaisen tekosyyn?
Joku, joka haluaa keksiä hyvän tekosyyn.
No, minä en yritä keksiä. -Etkö?
Itse asiassa minulta puuttuu seuralainen, jos haluat varmistaa asian.
Oliko tuo kutsu?
Kenties se on tekosyy sellaiselle, joka haluaa kovasti mukaan.
No…
Minä avaan. -Kiitos.
Tuota…
Lähden mielelläni.
Totta kai. Sehän on kiva. -Hienoa.
Selvä.
Selvä homma.
Nähdään sitten. Siellä. Silloin. -Hyvä.
Ilmoittele sitten.
Heippa! -Turvallista matkaa.
Kiitos paljon ruoasta. -Joo. Se oli mukavaa.
David, tahdotko ottaa Jessin aviovaimoksesi?
Tahdotko rakastaa, kunnioittaa, vaalia ja suojella häntä elämäsi loppuun asti?
Tahdon.
No niin. Olisi pitänyt arvata tuo.
Minulla on vain hetki aikaa ennen kuin lähden Reykjavikiin.
Mainitsitko huoleni ilmastoinnista?
Asia on hoidettu. Vieraasi pysyvät viileinä.
Hyvä.
Mikä tämä on? Halusin kolme kerrosta lisää.
Luulin sitä vitsiksi. Käsitätkö, paljonko se maksaa?
Olisiko se enää boutique-hotelli? -Se on sellainen, miksi sanon sitä.
Corey Elevators? Inhoan tuota yritystä. -Heidät otettiin mukaan alusta pitäen.
Heidän hissinsä ovat liian hitaita. Jos inhoan jotain, niin hidasta hissiä.
Jos vaihdat nyt hissiyritystä, kulut nousevat tähtitieteellisiksi.
Koko projektin kulut ovat liian korkeat.
Nytkö välitätkin rahasta? Kerskailet aina varakkuudellasi.
Olen varakas, koska olen tarkka rahankäyttäjä.
Muistaakseni lennätit mormonien tabernaakkelikuoron -
laulamaan sinulle onnittelulaulun?
Se oli joka pennin arvoista.
Evan, miksi minusta tuntuu, ettei tässä ole kyse hitaista hisseistä?
Kerro, mikä sinua oikeasti vaivaa. -Minuako?
Ei mikään. -Nyt on sinun vuorosi puhua suoraan.
No, kortit pöytään.
Sanoin, ettei potkaisusi haitannut. Se taisi sittenkin haitata.
Kaiken lisäksi se oli raukkamainen potku. En ollut valmiina.
Sinä sanoit kirjaimellisesti: "Valmiina."
Nyt kun mietin sitä, en ollut valmiina. Sinun olisi pitänyt tietää se.
Sinä yritit potkaista minua ensin. -En muista sellaista. No, näkemiin.
Näkemiin.
Toisen meistä on lähdettävä, ja rakennus on minun.
Hyvä pointti.
Haloo. -Arthur. Täällä on Nell O'Brien.
Soitan toivottaakseni hyvää syntymäpäivää ja monia onnellisia vuosia.
Kukaan ei ole onnitellut minua aikoihin.
Kuten vanhassa maassa sanotaan:
"Seuratkoon onnettomuus sinua koko ikäsi, muttei koskaan saako kiinni."
Tuo oli hyvä.
Mene ovellesi. -Mitä?
Mene avaamaan etuovesi.
Kappas vain.
Leipomaani irlantilaista leipää ja kaksi korttia lapsenlapsenlapsiltani.
Ja ilmapallo.
Koskaan ei ole liian vanha ilmapallolle. Hyvää syntymäpäivää, Arthur.
HYVÄÄ SYNTYMÄPÄIVÄÄ, HRA DRISCOLL CAITLYN
HYVÄÄ SYNTYMÄPÄIVÄÄ
Ymmärrän, mutta on välttämätöntä, että tavoitamme hra Kincaidin.
Hyvä on. Kiitos paljon.
Tässä on Peg Lucas, työmaan pääarkeologi.
Päivää. -Hauska tavata.
Kerrohan kaikki.
Ensimmäisenä löydetyt esineet olivat vasta alkua.
Sitten nämä lankut kaivettiin ylös, ja analyysin mukaan puu on 1600-luvulta.
Niinpä.
Kaikkein jännittävintä on, että tänä aamuna -
löysimme jotain, mikä vaikuttaa laivan keulalta.
Kappas vain.
Se voi olla tärkeä historiallinen löytö. Britannian huoltoalus 1600-luvulta.
Rakentaminen täytyy keskeyttää, kun se kaivetaan ylös.
Mitä Evan Kincaid sanoo tästä? -Sitä on vaikea tietää.
Jos hän etsii tekosyytä perääntyä projektista, tässä se on.
Minun on palattava työmaalle. Puuhaa riittää.
Kiitos, kun tulit käymään.
Jätin kaksi viestiä, mutta Kincaidia ei tavoiteta.
Koska hän on Islannissa.
Mitä hän siellä tekee? -Kuka tietää?
Ehkä hän on superroisto ja pitää siellä salaista lymypaikkaansa.
No, yritimme molemmat ottaa yhteyttä. Mitä muuta voimme tehdä?
En tiedä, mutta tarvitsemme projektin. Hän ei saa perääntyä.
Olet tehnyt kaiken voitavasi. -Niin.
Kunpa en olisi potkaissut häntä päähän.
Enpä olisi uskonut kuulevani tuota.
Mitä niin? -Sanoit, että kaikki on hallinnassa.
Näin on.
Abbylla menee hienosti toimistolla,
Kevinillä ja Sarahilla on kaikki kunnossa,
Jess menee naimisiin ja Bree opettaa.
Tuntuu, että vaikka lähtisin pois, kaikki sujuisi mallikkaasti.
Yritätkö kertoa jotain?
Oletko sairas? -En.
Tarkoitan vain, että Jessin häiden jälkeen me voisimme…
Ehkä voisimme lähteä jonnekin hetkeksi.
Minne? -Minne vain.
Miten pitkäksi hetkeksi? -Miten pitkäksi vain.
Puhutko eläkkeelle jäännistä?
En. Ajattelin vain lomaa.
Milloin viimeksi olit lomalla?
Olen kyllä ollut lomalla 40-vuotisen urani aikana.
Monestiko?
Kahdesti.
Anteeksi. Minun pitää vastata.
Carter.
Kiva kuulla sinustakin.
Kiinnostaisiko Arthur Driscollin retrospektiivinen näyttely,
jossa olisi ainakin kymmenisen ennennäkemätöntä maalausta?
En tarkoita New Yorkia.
Näyttely avattaisiin Chesapeake Shoresiin. Hänen kotikonnuilleen.
Mieti vain hetki, mutta totta puhuen muitakin kiinnostuneita on.
Hienoa. Ilmoittele sitten.
Muita kiinnostuneitako? -Joille en ole vielä soittanut.
Megan O'Brien. -Olen oppinut kaiken sinulta.
Hei! Oletpa aikaisin hereillä.
Vanhempainneuvosto tarvitsee hiilihydraattinsa.
Olet ystävällinen, kun autat heitä. -Enkö vain?
Tarvitsetko apua? -Kieltämättä. Pasteijat ovat painavia.
Treenaat crossfitiä. -Pikemminkin croissant-fitiä.
Tämä tulee vähän viime hetkellä, mutta…
Jessin ja Davidin häät ovat huomenna. Lähtisitkö seuralaisekseni?
Tottahan toki. Se olisi kunnia. -Niinkö?
Selvä. Tekstaan tarkemmat tiedot.
Hienoa. Tekstaa tiedot.
Sen teen. -Hienoa. Odotan sitä innolla.
Uniikki New York…
Kumpi teistä on Caitlyn? -Minä.
Teit minulle kauniin kortin. Kiitos siitä. -Ole hyvä.
Jutellaanko, Carrie?
Tiedätkö Claude Monet'n? -Kenet?
Sinussa on ainesta.
Se oli kohteliaisuus.
En sano sellaisia kovin usein. Kenties olen ruosteessa.
Sujuuko siveltimen käyttö? -Kai. Yleensä käytän värikyniä.
Minäkin pidän värikynistä, mutta käytä tätä.
Ja näitä.
Ovatko nämä kaikki sinun? -Eivät. Ne ovat nyt sinun.
En ole maalannut enkä piirtänyt vuosiin.
Mikset? -En halua.
Maalaa tuo.
Tai tuo.
Maalaa vaikka tuo.
Maalaa mitä ikinä haluat, kunhan maalaat niin kuin näet sen.
Etkö halua? Olkoon.
Ei. Minua vain hermostuttaa. Entä jos en osaa?
Mitä se haittaa? Tärkeintä on, että maalaat.
Hei!
Crawfordin lemmikkikauppa, vai? -Jep.
Tuossa asui vanha Tiki-papukaija. -Sekö, jolle yrititte opettaa kirosanoja?
Rva Crawford sai meidät aina kiinni.
Eikö tämä ole mielestäsi liian kallis tai iso?
Minusta sinun kannattaa ottaa tämä. -Hyvä, koska otin jo.
Mietin tällaista pohjapiirustusta. Katsotaanpa…
Ovi on tässä.
Ajattelin poistaa nämä kaksi pylvästä ja lisätä tilanjakajan tähän.
Tämän seinän voisi korvata lasilla. Se toisi syvyyttä.
Hyvältä näyttää. Oikein fiksua tilankäyttöä.
Kiitti.
Mitenhän kauan se veisi?
Osaatko suositella ketään?
Voin pyytää neljä miestä hoitamaan homman parissa päivässä.
Toisella firmalla voi kestää ikuisuus.
Haluat tehdä tämän itse,
mutta kypsä ihminen tietää, milloin ottaa apua vastaan.
Paljonko se tekee?
Enemmän kuin haluat maksaa ja vähemmän kuin sen arvo on.
Voin soittaa väelleni saman tien.
Hyvä on. Se on sovittu.
Pyysitkö Jayta seuralaiseksi häihin? -Niin taisin tehdä.
Se oli vähän hämärää.
Tuttu tunne. Minä sain suudelman taannoin.
Jerry Traskilta.
En pysy enää perässäsi. -Se oli odottamatonta.
Piditkö siitä? -En ollut pitämättäkään.
Tuo oli selkeä myöntävä vastaus. -Niinpä.
Tapasin toisenkin kiinnostavan tyypin. -Nyt kuulostat jo näytelmiesi hahmolta.
Niinkö?
Juonenkäänne on, että pyysin Jerryä seuralaisekseni häihin.
Hetkinen. Ennen suudelmaa vai sen jälkeen?
Ennen. -Ehkä hän sitten ajatteli…
Ehkä hän ajatteli…
Halusitko hänen ajattelevan niin? -En uskonut haluavani.
Kunnes nyt mietin…
Hän ei ole sama mäntti kuin lukiossa.
Mutta?
Muuttuvatko ihmiset oikeasti?
David, meillä on vain yksi ilta aikaa jänistää ennen häitä.
Ei käy.
Häille! -Häille.
Kiitos, kaverit.
Milloin en saa enää nähdä sinua? -Keskiyöllä kai.
Nukahdatte kauan ennen sitä.
Minä en nuku tänä iltana. -Hän on nähnyt painajaisia häistä.
Viime yönä jättikalmari vei Davidin.
"Vapauttakaa Kraken!" -Kukaan ei sanonut noin.
En halua nähdä sitä taas. -Luulet siis painajaisten loppuvan häihin.
Toki. Eivätkö ne lopu? -Eivät todellakaan.
Minä uskon niin.
Haen uuden kierroksen.
Hei, kaksi kannua lisää.
Hei, Luke. -Hei, Kevin.
Kiitos vielä, kun autoit työn kanssa.
Anteeksi. Kun tulit Kwik Go'hun, olin silloin aika… Tiedäthän.
Niin. Olit aika… Tiedäthän.
Mitä te juhlitte? -Siskoni Jess menee naimisiin huomenna.
Tule sinäkin. Siitä tulee kivaa.
Varmasti, mutta… Tiedäthän. -Lakkaa hokemasta "tiedäthän".
Mietin asiaa. -Oliko tuo vastaus kutsuun?
Toki. -Asiat paranevat jatkuvasti.
Kiitti.
Evan.
Toin sinulle lopapeysan.
Minkä? -Perinteisen islantilaisen villapaidan.
Sovinnon eleenäkö? -Lahjana.
Halusit puhua jostakin. -Niin.
Hotellin rakennustyömaalla on ongelma. -Niinhän siellä aina on.
Tämä voi keskeyttää työt.
Katso tätä. -Kerro vain olennaisimmat.
No, olennaisinta on, että löydetyt esineet olivat vasta alkua.
Peggy uskoo löytäneensä laivan keulan, joka on 1600-luvulta.
Merirosvolaivanko? -Ei.
Merirosvolaiva olisi ollut siisti.
Niin olisi, mutta tällä kuljetettiin eurooppalaisia siirtolaisia.
Kai sekin on siistiä. -Se on merkittävä historiallinen löytö.
Smithsonian haluaa keskeyttää työt, kunnes laiva on kaivettu.
Kauanko se vie? -Vaikea sanoa.
Puoli vuotta. Ehkä vuoden.
Voit toki perääntyä projektista. -Niin voisin.
Meillä on tietysti sopimuksia. -Ja minulla on asianajajia.
Saamme varmasti asian sovittua. -Niin.
Mietin asiaa. Voinko näyttää tätä väelleni?
Ilmoittele, mihin tulokseen tulette. -No, minähän sen päätöksen teen.
Otan yhteyttä.
Toivottavasti pidät paidasta.
Taisin yrittää potkaista sinua ensin. -Myönsit sen!
Näytät hyvin kauniilta.
Kiitos. Näkisitpä minut, kun olen nukkunut.
Oletko valmis?
Rakkaat ihmiset,
olemme kokoontuneet juhlistamaan Jessin ja Davidin rakkautta.
On sangen sopivaa, että tämä perhe ja yhteisö kokoontuu -
juhlimaan tätä iloista tapahtumaa tässä kauniissa paikassa.
Yksi elämän ikimuistoisimpia hetkiä on,
kun käsittää tavanneensa toisen puolikkaansa.
Niin olen kuullut.
Ihmisen, joka tekee maailmasta -
taianomaisemman ja värikkäämmän.
Olen saanut kunnian katsella, kun te kaksi löysitte sen toisistanne.
Saisinko sormukset?
David…
Tahdotko ottaa Jessin aviovaimoksesi?
Tahdotko rakastaa, kunnioittaa, vaalia ja suojella häntä elämäsi loppuun asti?
Tahdon.
Jess, tahdotko ottaa Davidin aviomieheksesi?
Tahdotko rakastaa, kunnioittaa, vaalia ja suojella häntä elämäsi loppuun asti?
Tahdon.
Sitten minulla on ilo ja kunnia -
julistaa teidät aviopuolisoiksi, ja voit suudella sulhasta.
Tulkaa perhekuvaan!
Minun pitäisi olla takana pidempänä. -Muistutatko aina pituudestasi?
Riita poikki. Nyt on ilon päivä. -Näytätpä kauniilta ja onnelliselta.
Olette olleet ihania tänään. Kiitos siitä.
Täällä on ruuhkaa.
Älä lyö veljeäsi. Hymyä!
Myönnän, että he olivat oikeassa.
Mistä? -Vihkipaikasta. Täällä on kaunista.
Oikein heidän näköistään. -Niin on.
Erittäin heidän näköistään.
Muuten…
Vihkiminen sujui hienosti. -Minua hermostutti.
Ei sitä huomannut. -Niinkö?
Sinähän puhut valamiehistöille, jotka päättävät ihmisten kohtaloista.
Tuntuiko se siltä? -Aika lailla.
Anteeksi. Ovatko nämä paikat varatut? -Eivät.
Emme ole tanssineet aikoihin. Vahtisitteko häntä?
Tottahan toki. Menkää vain. -Kiitti.
Hei vain.
Onko tämä outoa? -Ei ole.
Mekin saamme tällaisen.
Oletpa sinä oikea söpöläinen. -Kiitos vain.
Haluatko ottaa syliin? -Joo.
Menehän.
Hei, komistus.
Oletpa sinä suloinen. Mikä se on?
Sinusta tulee upea äiti.
Itketkö aina häissä?
Kiinni jäin. -Odotan, että saat koottua itsesi.
Seremonia oli kaunis. Kiitos kutsusta. -Ilo oli puolellani.
Sinulla on varmasti paljon perheasioita hoidettavana.
Minä pärjään kyllä, mutta vilkaise puhelinta.
ILLALLISELLE MAANANTAINA?
KYLLÄ
Hei.
Onko Luke Tatum täällä?
Kutsuin hänet. Hän vaikutti yksinäiseltä. Se sopi Jessille ja Davidille.
Haittaako se? -Ei laisinkaan.
Kutsuin erään seuralaisen. Siitä voi tulla vähän kiusallista.
Älä siinä ääntele.
Tämähän alkaa muistuttaa näytelmääsi. -Miksi kaikki sanovat noin?
En näe häntä missään. -Ketä?
Jos joudut kysymään noin, elämästäsi on tulossa mutkikasta.
Luke. -Ei.
Olivatko nämä unelmiesi häät?
Paremmat. David jäi henkiin. -Totta.
Mitä muuta voisi toivoa?
Evan sitten tuli kuokkavieraaksi. -Eihän.
Me kutsuimme hänet. -Pidämme hänestä.
Hän on kiva.
Onneksi nämä ovat teidän häänne. Annan asian olla.
Hei.
Hei, Jerry.
Sinähän vihit kuin ammattilainen. Mitä muuta osaat? Ohjaatko laivaa?
Hetkinen. Sanoin väärin. -Voit kutsua minua kapteeni O'Brieniksi.
Saanko tämän tanssin, kapteeni? -Toki.
Näytät kauniilta. -Kiitos.
Tuota… Halusin pyytää anteeksi.
Mitä niin? -Sitä suudelmaa.
En tiedä, mikä minuun iski. Esitetäänkö, ettei sitä tapahtunut?
Mikä suudelma? -Aivan.
Otan tuon voittona.
Valitettavasti minun on lähdettävä. -Ai.
Suuret kiitokset kutsusta. -Toki.
Mukavaa illanjatkoa, kapteeni. -Samoin.
Heippa.
Uskomatonta. Nuorin tyttärentyttäresi meni naimisiin.
Tiedätkös, kaikki vanhat kliseet pitävät paikkansa.
Aika kuluu nopeasti. -Niinpä.
Hei. -Hei, Bree.
Vihit heidät hienosti. -Enkö vain?
Haluatko tanssia?
Se ei ole minun juttuni.
Ei se haittaa. Istutaan.
Oletko viihtynyt? -Tottahan toki.
En ole ollut tällaisissa juhlissa vuosiin.
Olen vähän hämmentynyt.
Missä sinua on pidetty? -Ei missään.
Haluatko sinä tanssia?
Joo. -Mennään.
Et ole huono tanssija.
Olen oikea Bruno Mars.
Totta puhut. -Niinkö?
Jatketaan harjoittelua.
Abby. -Hei.
Nämä ovat parhaat häät sitten Harryn ja Meghanin häiden.
Olit kuninkaallisissa häissä. Olemme hyvin vaikuttuneita.
Tarkoitin Harry ja Meghan McCreeriä Long Islandilta. Herttainen pariskunta.
En ikinä tiedä, milloin pilailet. -En minäkään.
Haluaisitko tanssia? -Ei meidän tarvitse tanssia.
Tiedän, mutta olemme häissä.
Lienet parkettien partaveitsi.
En. Minulla on kaksi vasenta jalkaa. Erikoinen sairaus, mutta pärjäilen.
Tanssin kanssasi yhdellä ehdolla. Ei enää huonoja vitsejä.
Olet siis hyvä tanssija. -Kehityn.
Jokaisella lienee yksi heikkous. -Yksikö vain?
Itsepuolustuslajitkaan eivät ole alaani. Se oli rehti potku.
Anteeksi, kun olin siitä omituinen.
En olisi saanut potkaista sinua.
Sinuna minäkin olisin potkaissut minua. -Tuo oli kiltisti sanottu. Kai.
Olen miettinyt työmaata ja laivaa.
Laiva on tosiaan ihmeellinen löytö. -Kiva, että olet sitä mieltä.
Harmillinen juttu. -Mikä?
Ei puhuta siitä nyt. Nautitaan kauniista häistä.
Et voi tehdä noin. -Miten?
Et voi vihjata, että aiot perääntyä ja kehua sitten häitä kauniiksi.
Nämä ovat kauniit. -Aiotko lopettaa rakentamisen?
Teen aina näin. Kerron huonot uutiset surkeimmalla mahdollisella hetkellä.
Ehkä sen takia olen yhä sinkku. -Onko se lopullinen päätös?
Pahoin pelkään. Pääsemme varmasti kaikkia tyydyttävään sopimukseen.
Niin.
Minun pitäisi varmaan lähteä.
Kerro Jessille ja Davidille hyvästit.
Mitä asiaa Kincaidilla oli? -Hän vain kehui häitä kauniiksi.
Totta.
No… Me teimme sen.
Niin teimme. Miltä tuntuu?
En uskonut tämän olevan mahdollista, mutta rakastan sinua entistä enemmän.
Kiitos, aviomies. -Ole hyvä vain, vaimo.
Tanssitaanko taas? -Kyllä.
Entä kenkäsi? -Saan niistä rakkoja.
Älä kerro kenellekään.
Abby!
Tekstityksen käännös: Anna-Kaisa Viljanen
Seuraavaksi…
Selkäni. Soita Mandrakelle.
Tunnet paljon kuuluisuuksia. -Eivät he auta.
Pääset apulaispalopäälliköksi.
Ehkä lasten hankintaa pitää lykätä. -Potkin Davidia unissani.
Kuvittele yö kengurun kanssa.
He tietävät jo, että olin vankilassa.
Entä Bree? -Kerron viikonloppuna.
Saisinko limonadia? -Tässä on Evan Kincaid.
Abby tarjosi minulle yöpaikan.
Oletko kunnossa? Sarah!